CELEX: 62019CN0033
Language: hr
Date: 2019-01-18 00:00:00
Title: predmet C-33/19: Tužba podnesena 18. siječnja 2019. — Europska komisija protiv Republike Bugarske

1.4.2019   
            
            
               HR
            
            
               Službeni list Europske unije
            
            
               C 122/12
            
         
      Tužba podnesena 18. siječnja 2019. — Europska komisija protiv Republike Bugarske
      (predmet C-33/19)
      (2019/C 122/14)
      Jezik postupka: bugarski
      
         Stranke
      
      
         Tužitelj: Europska komisija (zastupnici: Cv. Georgieva-Kecsmar i J. Hottiaux)
      
         Tuženik: Republika Bugarska
      
         Tužbeni zahtjev
      
      Komisija od Suda zahtijeva da:
      utvrdi da Bugarska nije ispunila svoje obveze koje proizlaze iz članka 21. Direktive 2004/49/EZ (1):
      
                  —
               
               
                  zato što je propustila osigurati neovisnost istražnog tijela od upravitelja infrastrukture, Bugarska nije ispunila svoje obveze iz članka 21. stavka 1. Direktive 2004/49/EZ;
               
            
                  —
               
               
                  zato što je propustila osigurati dostatna sredstva istražnom tijelu, kako bi ono neovisno obavljalo svoje zadaće, Bugarska nije ispunila svoje obveze iz članka 21. stavka 2. Direktive 2004/49/EZ;
               
            
                  —
               
               
                  Republici Bugarskoj naloži snošenje troškova.
               
            
         Tužbeni razlozi i glavni argumenti
      
      
                  1.
               
               
                  Prema članku 21. Direktive 2004/49/EZ, svaka država članica osigurava da istraživanja nesreća i poremećaja navedenih u članku 19. provodi stalno tijelo, koje se sastoji od najmanje jednog istražitelja sposobnog za provođenje funkcija glavnog istražitelja u slučaju nesreće ili poremećaja. To tijelo je organizacijski, pravno i u donošenju odluka nezavisno od bilo kojeg upravitelja infrastrukture, željezničkog prijevoznika, tijela za ubiranje pristojbi, tijela za dodjelu kapaciteta i prijavljenog tijela, i od bilo koje stranke čiji bi interesi mogli biti u sukobu sa zadaćama povjerenima istražnom tijelu. Nadalje, ono je funkcionalno nezavisno od tijela nadležnog za sigurnost i od bilo kojeg regulatornog tijela za željeznicu.
               
            
                  2.
               
               
                  U svojoj tužbi Komisija ističe da specijalizirano tijelo za istraživanje nesreća i poremećaja osnovano u sastavu Ministarstva prometa nije neovisno od upravitelja infrastrukture, tj. državnog poduzeća „Železopatna infrastruktura”. To tijelo konkretno ima nedostatak u pogledu organizacijske neovisnosti, ali i nedostatak u pogledu samostalnosti u odlučivanju. U tom smislu Republika Bugarska nije poštovala članak 21. stavak 1. Direktive 2004/49/EZ.
               
            
                  3.
               
               
                  U svojoj tužbi Komisija također navodi da pravno uređenje Republike Bugarske ne osigurava pristup dostatnim sredstvima kako bi istražno tijelo moglo neovisno obavljati svoje zadaće u smislu članka 21. stavka 2. Direktive 2004/49/EZ.
               
            
         (1)  Direktiva 2004/49/EZ Europskog parlamenta i Vijeća od 29. travnja 2004. o sigurnosti željeznica Zajednice i izmjeni Direktive Vijeća 95/18/EZ o izdavanju dozvola za obavljanje usluga u željezničkom prijevozu i Direktive 2001/14/EZ o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (Direktiva o sigurnosti željeznice) (SL 2004., L 164, str. 44.) (SL, posebno izdanje na hrvatskom jeziku, poglavlje 7., svezak 5., str. 45.)